《寄田察使》
宋代·何梦桂

尊酒长亭忆别离，参差吹断竟谁思。我怀知己惭鬷蔑，公喜逢人说项斯。

一坞烟霞双鬓老，数椽风雨二天私。钱塘日暮长江阔，薄撷芳馨结桂枝。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。